**Likumprojekta "Grozījums Notariāta likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | Likumprojekts "Grozījums Notariāta likumā" (turpmāk – likumprojekts)izstrādāts pēc Tieslietu ministrijas iniciatīvas. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Nepieciešamību zvērinātiem notāriem saņemt informāciju, kas ir valsts vai pašvaldību institūciju pārziņā, atsevišķos gadījumos paredz arī normatīvie akti. Piemēram, Notariāta likuma 75. panta ceturtā daļa noteic, ka, taisot aktus un apliecinājumus, saskaņā ar kuriem zvērinātam notāram jāpārbauda personas identitāte, zvērināts notārs akta vai apliecinājuma izdarīšanas dienā pārbauda personas datus Iedzīvotāju reģistrā un Nederīgo dokumentu reģistrā un izdara par to atzīmi akta vai apliecinājumā. Savukārt Notariāta likuma 83. panta otrā daļa paredz, ka pārstāvības tiesības zvērināts notārs pārbauda pēc viņam iesniegtajiem publiskiem dokumentiem vai ierakstiem Komercreģistrā vai citos publiskajos reģistros.  Ņemot vērā minēto, ar grozījumiem Notariāta likumā, kas tika pieņemti 2017. gada 9. novembrī, tas tika papildināts ar [67.1](https://likumi.lv/ta/id/59982#p67.1) pantu, kas noteic, ka amata darbību izpildei nepieciešamo informāciju valsts iestādes zvērinātam notāram sniedz bez maksas. Vienlaikus Notariāta likuma pārejas noteikumu 26. punktā tika noteikts, ka šī norma stājas spēkā 2020. gada 1. janvārī.  Zvērinātiem notāriem ziņu no valsts informācijas sistēmām un reģistriem izsniegšana bez maksas var tikt uzsākta pēc atbilstoša finansējuma paredzēšanas no valsts budžeta, jo samazinātos piešķirtais finansējums attiecīgās valsts informācijas sistēmas vai reģistra uzturēšanai un pilnveidošanai. Valsts informācijas sistēmu un reģistru turētājiem nepieciešami finanšu līdzekļi informācijas saglabāšanai, apstrādei, atlasei, izsniegšanai un uzturēšanai kopumā. Šie valsts informācijas sistēmu un reģistru turētājiem nepieciešamie līdzekļi tiek segti gan no ieņēmumiem par maksas pakalpojumiem par attiecīgajā reģistrā esošās informācijas sniegšanu, gan no valsts budžeta. Tādējādi, lai zvērinātiem notāriem valsts informācijas sistēmu un reģistru informācija valsts pārvaldes funkciju veikšanai tiktu sniegta bez maksas, ir nepieciešams rast papildus finansējumu valsts informācijas sistēmu un reģistru turētājiem tās budžeta daļas segšanai, ko attiecīgais turētājs neiekasēs pašu ieņēmumos, jo samazināsies ieņēmumi par informācijas sniegšanu un attiecīgi būs nepieciešami finanšu resursi par informācijas sniegšanu zvērinātiem notāriem.  Ņemot vērā to, ka, vērtējot valsts finanšu līdzekļu dotācijas iespējas Tieslietu ministrijas un Iekšlietu ministrijas padotībā esošo valsts informācijas sistēmu un reģistru turētājiem, lai kompensētu attiecīgo sistēmu un reģistru uzturēšanai nepieciešamos izdevumus, kas saistīti ar tajos esošās informācijas sniegšanu zvērinātiem notāriem bez maksas, netika rasta iespēja 2020. gadā piešķirt papildu finanšu līdzekļus, izstrādāts likumprojekts, kas paredz pārcelt Notariāta likuma [67.1](https://likumi.lv/ta/id/59982#p67.1) panta spēkā stāšanos uz 2022. gada 1. janvāri. | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Tieslietu ministrija. | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Zvērināti notāri, personas, kuras vēlēsies saņemt zvērināta notāra palīdzību, valsts informācijas sistēmu un reģistru turētāji. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Likumprojekts nemaina minēto sabiedrības mērķgrupu tiesības, pienākumus un veicamās darbības. | | | | | |
| 3. | Administratīvo izmaksu monetārs novērtējums | | Likumprojekts šo jomu neskar. | | | | | |
| 4. | Atbilstības izmaksu monetārs novērtējums | | Likumprojekts šo jomu neskar. | | | | | |
| 5. | Cita informācija | | Nav. | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2019. gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 1338115 | 0 | 764 689 | 573 426 | 764 689 | 573 426 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 1338115 | 0 | 764 689 | 573 426 | 764 689 | 573 426 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 0 | 0 | 0 | 0 | 0 | 484 025 |
| 2.1. valsts pamatbudžets | | 0 | 0 | 0 | 0 | 0 | 0 | 484 025 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | 0 | 0 | 0 | -484 025 |
| 3.1. valsts pamatbudžets | | 0 | 0 | 0 | 0 | 0 | 0 | -484 025 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | X | 0 | X | 0 | 0 |
| 5. Precizēta finansiālā ietekme | | X | 0 | X | 0 | X | 0 | -484 025 |
| 5.1. valsts pamatbudžets | | 0 | 0 | 0 | -484 025 |
| 5.2. speciālais budžets | | 0 | 0 | 0 |  |
| 5.3. pašvaldību budžets | | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | **Tieslietu ministrija**  Informācijas nodrošināšanai zvērinātiem notāriem amata darbību izpildei bez maksas Valsts zemes dienestam Tieslietu ministrijas valsts budžeta programmā 07.00.00 "Nekustamā īpašuma tiesību politikas īstenošana" papildu nepieciešams finansējums 2022. gadā un turpmākajos gados **85 045 *euro*** apmērā.  Detalizēts aprēķins:  Preces un pakalpojumi (EKK 2000)   1. 48.40 *euro* stundas likme uzturēšanas ārpakalpojumam x 1050 c/h par informācijas izsniegšanas servisa uzturēšanu 50 820 *euro.* 2. Informācijas sistēmu darbināšanai nepieciešamā standartprogrammatūru uzturēšana (ESRI; ORACLE; Con Terra, Microsoft, VMware) 34 225 *euro*.   Lai nodrošinātu zvērinātiem notāriem informācijas saņemšanu no Valsts vienotās datorizētās zemesgrāmatas bez maksas Tiesu administrācijai Tieslietu ministrijas valsts budžeta apakšprogrammā 03.01.00 "Tiesu administrēšana" papildu nepieciešams finansējums 2022. gadā un turpmākajos gados **398 980 *euro*** apmērā**.**  Ar pakalpojumu sniegšanu saistītie izdevumi (detalizēts EKK izdevumu sadalījums norādīts pielikumā):  Atlīdzība (EKK 1000) 216 732 *euro*  Preces un pakalpojumi (EKK 2000) 169 898 *euro*  Pamatkapitāla veidošanai (EKK 5000) 12 350 *euro*  **Iekšlietu ministrija**  Ņemot vērā to, ka informācijas sniegšana zvērinātam notāram bez maksas sākotnēji tika noteikta, sākot ar 2020. gada 1. janvāri, Pilsonības un migrācijas lietu pārvalde prognozēja valsts nodevas par informācijas saņemšanu no Iedzīvotāju reģistra ieņēmumu samazinājumu, paredzot 2020. gada un turpmāko gadu ieņēmumu prognozi 764 689 *euro* apmērā. Ja spēkā stāšanas termiņš tiek pārcelta uz 2022. gada 1. janvāri, tad 2020. gada un 2021. gada ieņēmumi varētu būt līdzvērtīgi 2019. gada plānotajiem ieņēmumiem un sastādīt 1 338 115 *euro*, **bet 2022. gada ieņēmumi paliek plānotajā apmērā jeb 764 689 *euro*.**  *Valsts nodeva* par informācijas saņemšana tiešsaistes datu pārraides režīmā vai izmantojot elektronisko pakalpojumu par vienu personu, ja informācija sagatavota pēc tās pieprasītāja norādītajiem kritērijiem, izņemot uzticamus sertifikācijas pakalpojumu sniedzējus un kvalificētus identifikācijas pakalpojumu sniedzējus – 2,00 *euro* (valsts nodevas apmērs) x 286 713 (valsts nodevas skaits) = 573 426 *euro*. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav. | | | | | | |
| 8. Cita informācija | | Jautājumu par papildus nepieciešamā finansējuma piešķiršanu 2022. gadam un turpmākajiem gadiem Valsts zemes dienestam Tieslietu ministrijas valsts budžeta programmā 07.00.00 "Nekustamā īpašuma tiesību politikas īstenošana" 85 045 *euro* apmērā un Tiesu administrācijai Tieslietu ministrijas valsts budžeta apakšprogrammā 03.01.00 "Tiesu administrēšana" 398 980 *euro* apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem papildu finansējuma pieprasījumiem. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Vienlaikus ar likumprojektā ietvertā regulējuma spēkā stāšanos nepieciešams nodrošināt grozījumu izdarīšanu Ministru kabineta 2013. gada 3. septembra noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību", paredzot, ka tiek atjaunotas zvērinātu notāru atlīdzības takses par ieskatīšanos valsts informācijas sistēmās, kuras bija paredzēts svītrot ar 2020. gada 1. janvāri. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts, ņemot vērā valsts budžeta iespējas, un tiek virzīts steidzamības kārtībā vienlaicīgi ar likumprojektu "Par valsts budžetu 2020. gadam". Līdz ar to, ja projekts netiks izskatīts, aizkavēsies valsts budžeta likumprojekta paketē iekļaujamo normatīvo aktu projektu virzība.  Ņemot vērā minēto, sabiedrības līdzdalība netika nodrošināta. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs  J. Bordāns

Alberinga 67036835

[Kristine.Alberinga@tm.gov.lv](mailto:Kristine.Alberinga@tm.gov.lv)